open-index/open-wikipedia-markdown huggingface dataset:
Majstrovstvá Európy v ľadovom hokeji 1921

**VI. [[majstrovstvá Európy v ľadovom hokeji]]** boli najkratšie ME v histórii. Na ich programe bol jediný zápas, ktorý sa uskutočnil v pondelok 21. februára 1921 v&nbsp;hlavnom meste Švédska Štokholme. Šampionátu sa zúčastnili iba dve reprezentácie, Švédsko a Česko-Slovensko.

## Čo predchádzalo ME 1921
Šampionát v roku 1921 sa mal hrať pôvodne v Česko-Slovensku ako svetový (majstrovstvá sveta). Malo sa ho zúčastniť všetkých sedem účastníkov I. MS v roku 1920, ktoré boli zároveň aj olympijským turnajom v rámci VII. LOH v belgických Antverpách (ZOH v tom čase ešte neexistovali, prvé sa konali v roku 1924 vo francúzskom Chamonix). Keďže vedenie česko-slovenského hokeja sa obávalo nepriazne počasia, IIHF napopon ponúkla usporiadateľské právo Švédsku, ktoré ponuku prijalo. Potom však nielen zámorské hokejové veľmoci Kanada a USA, ale aj tri európske celky (Švajčiarsko, Francúzsko a Belgicko) nemali záujem absolvovať ďalekú cestu na sever Európy. Zostali tak len dvaja účastníci: domáce Švédsko a dvojnásobný majster Európy a zároveň najlepší európsky celok zo VII. LOH (a zároveň I. MS) 1920 Česko-Slovensko. Domáci usporiadatelia sa Česko-Slovensku za účasť na ME odvďačili možnosťou odohrať dve prípravné stretnutia proti švédskym klubovým celkom.

## Výsledok

* V tomto časovom období sa hral ľadový hokej na rozdiel od súčasnosti na dva polčasy.
* Výsledok stretnutia je sporný, švédska hokejová federácia uznáva konečný stav 7:4.
* Hralo sa pri umelom osvetlení na štadióne, ktorý slúžil V. letným olympijským hrám v roku 1912.

### Zostavy a góly
* ***Švédsko***: Säfwenberg – Lindqvist, Lundell – Arve, Burman, Johansson-Brandius, E. Svensson, E. Abrahamsson, Galin, Woodzack.
* ***ČSR***: Wälzer – Pešek-Káďa, Palouš - K. Hartmann, Šroubek, Jirkovský, V. Loos, Vindyš.
* **Góly**: Lundell 1, Burman 3, Brandius 2 – V. Loos, Pešek-Káďa, Šroubek, Jirkovský.

## Súpisky účastníkov
**1. **
Sven Säfwenberg - Einar Lundell, Einar Svensson - Wilhelm Arwe, Erik Burman, Georg Johansson-Brandius, Erik Abrahamsson, Gunnar Galin, Einar Lindqvist, Louis Woodzack.

**2. **
Karel Wälzer (Jan Hamáček nenastúpil) - Karel Pešek-Káďa, Jan Palouš, Karel Hartmann - Josef Šroubek, Jaroslav Jirkovský, Vilém Loos, Otakar Vindyš (Jan Fleischmann, Kotrba, Trachta nenastúpili). &nbsp; **Vedúci výpravy**:  J. Říha, predseda hokejového zväzu.

## Externé odkazy
* hockeyarchives.info/ 
* discovery.yippieekiyay.com 
* avlh.sweb.cz/
* hokej.snt.cz/ 
* iihf.szm.sk/

## Zdroj
* 

Kategória:Ľadový hokej v 1921
Ľadový hokej
Kategória:Majstrovstvá Európy v ľadovom hokeji
Kategória:1921 vo Švédsku
Niki (letecká spoločnosť)

[thumb|right|[Airbus A320|Airbus A320-200  spoločnosti Niki na letisku vo Viedni]]
[thumb|right|[Airbus A321|Airbus A321-200 vo farbách spoločnosti Niki na letisku v Palma de Mallorce]]
[thumb|right|Embraer ERJ 190-100LR  spoločnosti Niki na [Letisko Mníchov|letisku v Mníchove]]
**NIKI Luftfahrt GmbH**, známa aj ako **NIKI** alebo **flyNiki**, bola rakúska letecká spoločnosť so sídlom vo Viedni v meste Schwechat. Spoločnosť prevádzkovala lety najmä do známych letovísk na pobreží Stredozemného mora. Hlavným letiskom spoločnosti Niki bolo letisko Viedeň-Schwechat. Spoločnosť Niki bola založená 28. novembra 2003, od novembra 2011 bola dcérskou spoločnosťou spoločnosti Air Berlin. V Decembri 2017 zbankrotovala.

## Destinácie

### [[Letisko Viedeň-Schwechat]]
Antalya [sezónne], Barcelona, Belehrad, Bukurešť-Otopeni, Cagliari [sezónne], Kodaň, Korfu [sezónne], Frankfurt, Fuerteventura, Funchal, Heraklion [sezónne], Hurghada, Ibiza [sezónne], Innsbruck, Jerez de la Frontera [sezónne], Kos [sezónne], Lanzarote, Las Palmas, Malaga [sezónne], Marsa Alam, Miláno-Malpensa, Moskva-Domodedovo, Mníchov, Nice, Norimberg, Olbia [sezónne], Palma de Mallorca, Paríž-Charles de Gaulle, Reykjavík-Keflavík [sezónne], Rhodos [sezónne], Rím-Fiumicino, Samos [sezónne], Shannon [sezónne], Sharm el Sheikh, Sofia, Štokholm-Arlanda, Tenerife-Sur, Zakynthos [sezónne], Zürich

## Flotila
Flotila spoločnosti Niki (stav zo decembra 2015):

## Referencie

## Zdroj

Kategória:Letecké spoločnosti Rakúska
Kategória:Podniky založené v 2003
Otakar Motejl

JUDr. **Otakar Motejl** (* 10. september 1932, Praha – † 9. máj 2010, Brno) bol český právnik a politik.

## Život
Vyštudoval Právnickú fakultu Karlovej univerzite v Prahe v roku 1955 a potom pracoval ako advokát postupne v Banskej Bystrici, v Kladne a v Prahe.

V rokoch 1966 až 1968 pôsobil na Právnickom ústav Ministerstva spravodlivosti, v rokoch 1968 až 1970 bol sudcom Najvyššieho súdu. V tomto období sa významne podieľal na prebiehajúcich rehabilitáciách. Ako advokát obhajoval ľudí nespravodlivo prenasledovaných komunistickým režimom (v 50. rokoch aj v čase normalizácie – napr. Hanu Marvanovú alebo členov skupiny The Plastic People of the Universe). V rokoch 1990 až 1992 bol predsedom Najvyššieho súdu ČSFR, v rokoch 1993 až 1998 predsedom Najvyššieho súdu ČR.

V roku 1998 bol vymenovaný za ministra spravodlivosti. 18. decembra 2000 bol zvolený za Verejného ochrancu práv.

Zomrel náhle po krátkej chorobe 9. mája 2010 po šestnástej hodine.

Slovenská ochrankyňa práv Mária Patakyová ho po svojom zvolení označila za svoj vzor.

## Ocenenia
* 2025: Rad Tomáša Garrigua Masaryka II. triedy in memoriam od českého prezidenta Petra Pavla „za vynikajúce zásluhy o rozvoj demokracie, humanity a ľudské práva“.

## Referencie

## Zdroj

 
Kategória:Osobnosti z Prahy
Kategória:Českí právnici 
Kategória:Česko-slovenskí právnici
Kategória:Českí politici
Kategória:Českí advokáti
Kategória:Českí sudcovia
Kategória:Českí skauti
Kategória:Sudcovia Najvyššieho súdu Českej republiky
Kategória:Predsedovia Najvyššieho súdu Českej republiky
Kategória:Ministri spravodlivosti Česka
Kategória:Verejní ochrancovia práv (Česko)
Kategória:Kandidáti na prezidenta Českej republiky (2003)
Kategória:Absolventi Právnickej fakulty Karlovej univerzity
Kategória:Nositelia Radu čestnej légie
Kategória:Nositelia Radu T. G. Masaryka
Machanidas

**Machanidas** () bol samovládca Sparty a regent mladého kráľa Sparty Pelopa od roku 210 pred Kr. do roku 207 pred Kr.

## Vládca Sparty

Machanidas bol pôvodne veliteľom žoldnierskeho vojska v Sparte. Po smrti kráľa Lykurga sa po nejasných udalostiach stal regentom jeho maloletého syna Pelopa. Nie je známe či patril do niektorej z dvoch kráľovských rodín v Sparte. Je možné, že túto pozíciu získal pomocou svojho vojska. Svoje postavenie zneužil a zmocnil sa samostatnej vlády. Historik Titus Livius ho opísal ako tyrana, ktorý si nectil zákony, nerešpektoval štátne inštitúcie a vládol pomocou svojho vojska sám.

## Prvá macedónska vojna
Vlády sa ujal počas prvej macedónskej vojny v roku 210 pred Kr. Vojna sa začala v roku 215 pred Kr. keď macedónsky kráľ Filip V. vypovedal vojnu Rímu, ktorý bojoval proti Kartágu. Vojna  s Kartágom sa pre Rimanov nevyvíjala dobre a to hlavne po bitke pri Kannách v roku 216 pred Kr., kde Rimania utrpeli najhoršiu porážku vo svojich dejinách a od Ríma začalo odpadávať mnoho jeho spojencov. Na gréckej pôde sa ale oslabenému Rímu podarilo získať  na svoju stranu aitólsky spolok, ktorý bojom proti Macedónii viazal macedónske vojenské sily a takiež mu prišli vhod ambície Machanida stať sa hegemónom na Peloponéze ktorému  stál v ceste achájsky spolok a jeho spojenec Macedónsko.

## Machanidove výboje
V roku 209 pred Kr. Machanidas napadol a  porazil Tegeu. O rok neskôr napadol Argos a Éliďanov dokonca počas ich príprav na olympijské hry, čím porušil ekecheiriu alebo inak všeobecný posvätný mier. Pri ich obrane zasiahla Macedónia, Machanidas sa musel stiahnuť a olympijské hry v poradí už stoštyridsiatedruhé sa nakoniec konali vo svojom čase.   

## [[Bitka pri Mantinei (207 pred Kr.)|Bitka pri Mantinei]]
V roku 207 pred Kr. napadol Machanidas Mantineu. Proti nemu vytiahlo vojsko achájskeho spolku vedené Filopoimenom. Vojská sa stretli neďaleko mesta Mantinea. Vo vynikajúco strategicky vedenej bitke Filopoimen uštedril Sparťanom drvivú porážku. V bitke podľa Plutarcha zomrelo štyritisíc Sparťanov. Medzi nimi ležal aj Machanidas, ktorého zabil Filopoimen oštepom, keď sa Machanidas snažil na neho zaútočiť počas prekonávania priekopy. Jeho oštepom zasiahnuté telo spadlo mŕtve do jej bahnitej pôdy. Na počesť tohto víťazstva vystavil Achájský spolok v Delfách sochu Filopoimena s nápisom oslavujúcim toto víťazstvo. Svedectvo o soche podáva Pausanias, ktorý ju videl v druhom storočí pri svojich cestách po Grécku. Po smrti Machanida sa v Sparte stal regentom kráľa Pelopa Nabis.

## Zdroje
* Pausanias (geograf), *Periégésis tés Hellados*
* Plutarchos, * Plutarchovy Životopisy, Melantrich, Praha 1940*
* Polybios, *XI,11.*
*
* Vojtech Zamarovský, *Vzkriesenie Olympie, Šport, slovenské telovýchovné vydavateľstvo, Bratislava 1986 *

Kategória:Vládcovia Sparty
Kategória:Sparta
Gary Coleman

**Gary Wayne Coleman** (* 8. február 1968, Zion, Illinois, USA – † 28. máj 2010,  Provo, Utah) bol americký  herec známy hlavne pre svoju rolu v sitcome *[[Diff'rent Strokes]]*, kde hral postavu *Arnolda Jacksona*.

## Život
Narodil sa v Zione v Illinois. Bol adoptovaný zdravotnou sestrou Edmoniou Sue a šoférom vysokozdvižného vozíku W. G. Colemanom. Trpel vrodeným ochorením obličiek, kvôli ktorému musel dochádzať na dialýzu a ešte v detstve dvakrát podstúpil transplantáciu obličiek. Jeho ochorenie a taktiež nežiadúce účinky liekov u neho zapríčinili zástavu telesného rastu, takže jeho telesná výška dosahovala v dospelosti .

V roku 2007 sa tajne oženil so Shannon Priceovou, s ktorou sa zoznámil počas natáčania filmovej komédie *[[Church Ball]]*.

26. mája 2010 bol prijatý do nemocnice v Provo v Utahu, po páde a náraze hlavou vo svojom dome v Santaquine. Bolo oznámené že je v kritickom stave. Zomrel o 12:05 MDT (18:05 UTC) 28. mája 2010, ako príčina smrti bolo uvedené krvácanie do mozgu.

## Filmografia
### Film

### Televízia
* Prvýkrát sa objavil v reklame pre Harris Bank.
* *The Jeffersons* (1977, hosť)
* *Good Times* (1977, hosť)
* *Diff'rent Strokes* (1978 – 1986)
* *The Kid from Left Field* (1979)
* *Scout's Honor* (1980)
* *The Facts of Life* (1980)
* *Buck Rogers in the 25th Century* (epizóda "The Cosmic Wizz-Kid", v neskorších epizódach cameo)
* *The Kid with the Broken Halo* (1982)
* *The Gary Coleman Show* (1982) (dabing)
* *The Kid with the 200 I.Q.* (1983)
* *The Fantastic World of D.C. Collins* (1984)
* *Playing with Fire* (1985)
* *227* (1990)
* *Fresh Prince of Bel-Air*  (hosť) (ako Arnold Jackson) (1992)
* *The Ben Stiller Show* (1993, hrá sám seba)
* *Like Father, Like Santa* (1998)
* *[[Simpsonovci]]* (epizóda "Hračka snů" (1999), hrá sám seba)
* *The Drew Carey Show*, "What's Wrong with this Episode? IV" (28. marec 2001)
* *Drake and Josh* (hosť)
* *A Carol Christmas* (2003)
* *My Wife and Kids* (hosť)
* *The Jamie Foxx Show* (hosť ako Amor)
* *Married… with Children* (hosť)
* *Drake and Josh* (hrá sám seba)
* *Unscrewed with Martin Sargent* (2003 – 2004, hosť)
* *Simon & Simon*, "Like Father, Like Son"
* *The Parkers* (hrá sám seba)
* *[[Simpsonovci]]* (hrá sám seba)
* *Penn & Teller: Bullshit!* "The Apocalypse" hrá sám seba (16. júl 2009, hosť)

### Iné
* *Postal 2* (PC hra, hosť)

## Avenue Q
Bol parodovaný v broadwayskom muzikáli *[[Avenue Q]]*. Postava tu predstavená ako Coleman pracuje ako správca obytného komplexu, v ktorom sa príbeh odohráva. V piesni „It Sucks to be Me“ si sťažoval na svoj osud.

Túto rolu pôvodne hrala Natalie Venetia Belconová.

## Kandidatúra na kalifornského guvernéra
Rovnako ako Arnold Schwarzenegger kandidoval v mimoriadnych voľbách v roku 2003 na kalifornského guvernéra, ale skončil na ôsmom mieste.

## Referencie

## Iné projekty

## Externé odkazy
* 
* 

## Zdroj
* 

Kategória:Filmoví herci USA
Kategória:Televízni herci USA
Kategória:Filmoví herci afroamerického pôvodu
Kategória:Televízni herci afroamerického pôvodu
Kategória:Osobnosti USA afroamerického pôvodu
Kategória:Osobnosti z Illinoisu
Majstrovstvá Európy v ľadovom hokeji 1911

**Majstrovstvá Európy v ľadovom hokeji 1911** boli v poradí druhými majstrovstvami Európy v ľadovom hokeji. Uskutočnili sa v dňoch 15. až 17. februára 1911 v&nbsp;ľadovom paláci (Eispalast) nemeckého hlavného mesta Berlín. Podobne ako premiérový šampionát v roku 1910, aj tento sa hral za účasti štyroch krajín a&nbsp;jeho prekvapujúcim víťazom sa pri svojej prvej účasti stali bez straty bodu reprezentanti Čiech.

## Priebeh
Turnaj bol pôvodne vyžrebovaný bez českej účasti. Česi pricestovali do dejiska šampionátu až v&nbsp;deň jeho začiatku a&nbsp;do zápasového programu boli zaradení s&nbsp;podmienkou, že v&nbsp;úvodný deň musia odohráť hneď dve stretnutia. Obidve, so Švajčiarskom aj domácim Nemeckom dokázali vyhrať a&nbsp;nasledujúci deň mali voľno. V&nbsp;tretí deň zvládli aj záverečný zápas s&nbsp;Belgickom a&nbsp;získali titul. Ich úspech bol navyše o&nbsp;to cennejší, že ako jediní zo štvorice účastníkov ME nemali vo svojej krajine k&nbsp;dispozícii žiadnu umelú ľadovú plochu a v&nbsp;príprave a boli preto závislí na rozmaroch počasia.

### Výsledky
** – &nbsp; 13:0**&nbsp; (8:0, 5:0)
* 15. februára 1911 (16:00)
***Góly:** J. Jarkovský 6, Šroubek 3, Jirkovský 2, Vindyš 2.

** – &nbsp; 4:1**&nbsp; (1:1, 3:0)
* 15. februára 1911 (22:00)
***Góly**: Jirkovský 2, J. Jarkovský, Šroubek – Lange.
***Rozhodca:** Dufour (SUI)
	
** – &nbsp; 6:0**&nbsp; (2:0, 4:0)
* 16. februára 1911 (16:00)
***Góly**: W. Glimm 2, Bremer, Jakemann, Hartley, Lange.

** – &nbsp; 5:4**&nbsp; (2:2, 3:2)
* 16. februára 1911 (22:00)
***Góly**: E. Coupez 2, Verbeyst, M. Deprez, Loicq – Berdes, Max Sillig, Bernard, Bossi, Alfred Megroz.

** – &nbsp; 3:0**&nbsp; (2:0, 1:0)
* 17. februára 1911 (16:00)
***Góly**: J. Jarkovský 2, Jirkovský.

** – &nbsp; 10:0**&nbsp; (5:0, 5:0)
* 17. februára 1911 (22:00)
***Góly**: Lange 3, Hartley 2, B. Grauel 2, Jakemann, W. Glimm, Bremer.

### Konečná tabuľka

## Zostavy majstrov a vicemajstrov Európy
náhľad|České hokejové mužstvo - majster Európy 1911
 Majstri Európy, hokejisti Čiech:
* **Brankár:** Jan Hamáček
* **Obrancovia:** Jan Fleischmann, Jan Palouš
* **Záložník:** Otakar Vindyš.
* **Útočníci:** Jaroslav Jirkovský, Jaroslav Jarkovský, Josef Rublič,  Josef Šroubek, Miloslav Fleischmann

**Vedenie výpravy:** Josef Laufer a&nbsp;Emil Procházka.

 Vicemajstri Európy, hokejisti Nemecka:
* **Brankár**: W. Bliesener
* **Hráči v poli:**: Bremer, W. Glimm, Bruno Grauel, Hartley, Hans Jakemann, Franz Lange

## Externé odkazy
* hockeyarchives.info/ 
* Sport-komplett 
* avlh.sweb.cz/ 
* hokej.snt.cz/  
* iihf.wz.cz/  

## Zdroj

Kategória:Ľadový hokej v 1911
Kategória:Majstrovstvá Európy v ľadovom hokeji
Ľadový hokej
Mars superliga 2000/2001

**[[Corgoň liga|Mars superliga]]** v sezóne 2000/01 bol v poradí 8. ročník slovenskej najvyššej futbalovej súťaže. Pravidelne ju usporadúva Slovenský futbalový zväz. 

Titul ako aj víťazstvo v pohári obhájil Inter Bratislava. Počas sezóny sa síce zmenil jeho káder, titul však obhájil s deväťbodovým náskokom.

## Tabuľka

## Tabuľka strelcov

 

## Referencie

## Externé odkazy
* RSSSF.com
* Streleckým rekordérom stále Róbert Semeník

Kategória:Futbal v 2000
Kategória:Futbal v 2001
Kategória:Najvyššia futbalová súťaž na Slovensku
Rondel (báseň)

**Rondel** () je báseň s viazaným veršom a rýmom.

## Formálna kompozícia rondelu

Je zložená z troch slôh s refrénom:
# Sloha má 5 veršov
# Sloha má 3 verše
# Sloha má 5 veršov

Alebo

# sloha 4 verše
# sloha 2 verše
# sloha 4 verše

Na konci druhej a tretej slohy je refrén, ktorý obsahuje prvé slovo 1. verša alebo prvé slová 1.verša. Refrén sa nazýva inak aj „klauzula“. Druh rýmu je: AABBAA/+klauzula/AABBA/+klauzula/.

Rondel bol veľmi populárny v 16. a 17. storočí. Dodnes sa udržal i keď zriedkavo.

Je ešte jeden druh a to rondel zdvojený. Má spoločné dva znaky s rondelom:
* Je vystavaný z dvoch rýmov
* Končí sa refrénom, ktorý zahŕňa prvé slová prvého verša

V ostatnom sa úplne líšia. Skladá sa zo 6-tich 4-veršových slôh so striedavým rýmom, každý z veršov prvej strofy sa stáva postupne v poradí vždy štvrtým veršom 4 nasledovných slôh. Šiesta sloha má 4 úplne nové verše, po ktorých nasleduje refrén, ktorý sa nerýmuje. Jeho refrén sa tiež inak nazýva klauzula. Je to akési zvolanie, ktoré má zdôrazňovať najdôležitejšiu myšlienku básne, ktorej základom sú prvé slová prvého veršu.

## Historické korene rondelu a jeho vývoj
Rondel vznikal v 13.storočí v Európe v prostredí trubadúrskeho umenia. Rondel bol sprevádzaný hudbou. Obvykle to bola lutna. Stavba básne sa teda prispôsobila hudobnému rytmu, ktorý bol schopný daný nástroj vylúdiť. Prvýkrát skomponoval a napísal rondel Adam de la Halle.
 
V 14. storočí básnik a skladateľ Guillaume de Machaut skomponoval asi 30 rondelov a prezentoval ich. Básne patria do lyrickej poézie, obvykle vyjadrujú subjektívne emócie kurtoáznej lásky v prostredí šľachtických a kráľovských dvorov.

V 15. storočí burgundskí poeti a skladatelia Guillaume Dufay a Gilles Binchois napísali veľa rondelov. Najznámejšími sa stali jednoduché melódie rondelov "De plus en plus" (slov. Čím ďalej tým viac) od Binchoisa a "Par le regart de vos beaux yeulx" od Dufayho. Vrchol rondelu sa datuje do tvorby van Ghizeghema na konci obdobia vlády vojvodu Burgundského. Koniec 15. storočia zavrhol stredoveké ustálené formy a prevzal poetické formy talianskej renesancie. Rondel prežil bezo zmien svojej formy dvesto rokov a bol prostriedkom umeleckého sebavyjadrenia trubadúrov, stredovekých poetov a hudobných skladateľov.

## Referencie

## Zdroj
* 

## Externé odkazy
* Rondel - báseň (rondeau) definícia z Encyclopaedie Britannica
* Dictionnaire Larousse - heslo rondeau

Kategória:Básnické formy
Kategória:Poézia
Štefan Mandžár

**Štefan Mandžár** (* 10. jún 1952, Ždiar† 16. marec 2021) bol režisér slovenského dabingu a herec.

Pred revolúciou v roku 1989 hral v množstve filmov, seriálov či dabingov. V Prešove pôsobil ako režisér v Divadle Jonáša Záborského. Neskôr, sa začal viac venovať dabingu a doteraz režíruje množstvo slovenských zvukových verzií pre zahraničné filmy. Najskôr vyrábal dabing v Producentskom centre prevzatých programov, neskôr pre televíziu Markíza v štúdiách na Kolibe či v štúdiách Podium, Lenox, Studio 7 s.r.o., Enter, VDSP, chvíľu hosťoval aj v DAB-Daniele a v posledných rokoch pôsobil v Štúdiu Magic Voice a občas aj v Štúdiu Finikin.

## Herecká filmografia
*1976: Prázdniny u starej mamy
*1976: Ružové sny
*1989: Roky prelomu

## Réžia slovenského znenia (výber)
* Sám doma 1. dabing - Štúdio Koliba
* Maska - Štúdiá Podium
* Policajný odznak / The Shield - Štúdio Lenox a Studio 7, s.r.o.
* Smallville - Štúdio Lenox a Magic Voice
* Akty X 1.dabing - Štúdio Koliba Bratislava 1997
* Nekonečný príbeh - Štúdiá Podium 1998
* Piaty element - Štúdio Lenox
* Monk - Štúdio Lenox

## Referencie

## Externé odkazy
*
*Štefan Mandžár DabingForum.sk

Kategória:Slovenskí dabingoví herci
Kategória:Slovenskí filmoví herci
Kategória:Slovenskí televízni herci
Kategória:Slovenskí dabingoví režiséri
Kategória:Slovenskí divadelní režiséri
Kategória:Členovia Divadla Jonáša Záborského
Kategória:Osobnosti zo Ždiaru
Náprava

**Náprava** môže byť:
* časť vozidla, ktorá drží kolesá
** pre cestné vozidlá pozri náprava (automobil)
** pre koľajové vozidlá pozri náprava (koľajové vozidlo)
* odstránenie príčin zlého stavu, obrat k lepšiemu
Zoznam hokejových líg

## Zámorie
# NHL
# American Hockey League
# Canadian Hockey League
# Central Hockey League 
# ECHL
# Ontario Hockey League
# Quebec Major Junior Hockey League
# Western Hockey League
# CIS (Univerzitná liga v Kanade)
# SPHL
# NCAA (Univerzitná liga v USA)

## Európa
# KHL (ruská liga)
# SM-liiga (fínska liga)
# O2 extraliga (česká liga)
# Elitserien (švédska liga)
# Tipsport liga (slovenská liga)
# Deutsche Eishockey Liga (nemecká liga)
# National League A (švajčiarska liga)
# Österreichische Eishockey-Liga (Rakúsko-chorvátsko-maďarsko-slovinská liga)
# Ligue Magnus (francúzska liga)
# Budiš 1. hokejová liga SR
# 2. hokejová liga (Slovensko)
# Poľská hokejová liga
# Bieloruská hokejová liga
# VHL (2. ruská liga)
# Hockeyallsvenskan (2. švédska liga)
# MHL (juniorská ruská liga)
# Kazašská hokejová liga
# Superisligaen (dánska liga)
# GET-ligaen (nórska liga)
# Slovinská hokejová liga
# 1. česká hokejová liga
# Serie A (talianska liga)
# Chorvátska hokejová liga
# EIHL (britská liga)
# MOL Liga (maďarská liga)
# Liga majstrov
# IIHL (írska liga)
# Mestis (2. fínska liga)
# EUHL (európska univerzitná hokejová liga)
# NLB (2. švajčiarska liga)
# 2. česká hokejová liga

## Zaniknuté
# Amateur Hockey Association of Canada 
# National Hockey Association
# WHA
# EHL
# IHL
# Ruská hokejová superliga
# Česko-slovenská hokejová liga
# Českomoravská liga
# 1. slovenská národná hokejová liga
# 1. česká národná hokejová liga
# 2. slovenská národná hokejová liga
# Alpenliga


Kategória:Hokejové zoznamy
De Havilland Comet

**de Havilland DH.106 Comet** bolo prvým komerčným prúdovým dopravným lietadlom na svete. Prototyp Comet 1, ktorý vyvinula a vyrobila spoločnosť de Havilland v Spojenom kráľovstve, prvýkrát vzlietol v roku 1949. Mal aerodynamicky čistú konštrukciu so štyrmi prúdovými motormi de Havilland Ghost uloženými v koreňoch krídla, pretlakovú kabínu a veľké okná. Na svoju dobu ponúkal relatívne tichú a pohodlnú kabínu pre cestujúcich a pri svojom debute v roku 1952 sa javil komerčne sľubne.

V priebehu roka od uvedenia do prevádzky sa začali objavovať problémy a počas dvanástich mesiacov boli tri Comety zničené pri nehodách potom, ako sa rozpadli počas letu. Dve z nich spôsobilo štrukturálne zlyhanie v dôsledku únavy kovu v draku lietadla, čo bol jav, ktorý v tom čase nebol úplne pochopený; druhá bola spôsobená nadmerným namáhaním draku počas letu v nepriaznivom počasí. Comet bol stiahnutý z prevádzky a podrobený rozsiahlym testom. Nakoniec sa zistili konštrukčné chyby vrátane nesprávneho nitovania a nebezpečných koncentrácií mechanického napätia okolo štvorcových výrezov pre antény ADF (automatický vyhľadávač smeru). V dôsledku toho bol Comet rozsiahle prepracovaný, pričom sa vykonali konštrukčné zosilnenia a ďalšie zmeny. Konkurenční výrobcovia pri vývoji vlastných lietadiel zohľadnili skúsenosti získané z modelu Comet.

Hoci sa predaj lietadiel nikdy úplne neobnovil, vylepšený Comet 2 a prototyp Comet 3 vyústili do prepracovanej série Comet 4, ktorá debutovala v roku 1958 a zostala v komerčnej prevádzke až do roku 1981. Comet bol upravený aj na rôzne vojenské úlohy, ako napríklad VIP, lekársku a osobnú dopravu, ako aj na sledovanie; posledný Comet 4, používaný ako výskumná platforma, uskutočnil svoj posledný let v roku 1997. Najrozsiahlejšia modifikácia viedla k vytvoreniu špecializovaného námorného hliadkovacieho lietadla Hawker Siddeley Nimrod, ktoré zostalo v službe u Britského kráľovského letectva až do roku 2011, teda viac ako 60 rokov po prvom lete Cometu.

## Špecifikácie

[thumb|right|DH.106 Comet 1 spoločnosti [British Overseas Airways Corporation|BOAC počas letu, 50. roky 20. storočia]]

## Referencie

## Pozri aj
* Boeing 707
* Douglas DC-8
* Sud-Aviation SE 210 Caravelle
* Tupolev Tu-104

## Iné projekty
 

Kategória:Britské dopravné lietadlá
Comet
Júnior Baiano

**Raimundo Ferreira Ramos Júnior**, známy ako **Júnior** (* 14. marec 1970, Feira de Santana, Bahia) je brazílsky futbalový obranca. 

## Úspechy
;Klubové
* Campeonato Carioca: 1991, 2004
* Copa do Brasil: 1990
* Campeonato Brasileiro: 1992, 2000
* Copa Conmebol: 1994
* Recopa Sul-Americana: 1994
* Copa Mercosul: 1998, 2000
* Copa Libertadores: 1999

;Medzinárodné
* Pohár konfederácií FIFA: 1997

;Individuálne
* Bola de Prata: 1997

## Externé odkazy
* sambafoot 
* Junior Baiano na transfermarkt.at
## Zdroj

Kategória:Brazílski futbalisti
Kategória:Hráči Brasiliense Futebol Clube
Kategória:Hráči Clube de Regatas do Flamengo
Kategória:Hráči Sport Club Internacional
Kategória:Hráči Sociedade Esportiva Palmeiras
Kategória:Hráči São Paulo FC
Kategória:Hráči Shanghai Shenhua
Kategória:Hráči Club de Regatas Vasco da Gama
Kategória:Hráči SV Werder Bremen
Kategória:Hráči Majstrovstiev sveta vo futbale 1998
Dennis Hopper

**Dennis Lee Hopper** (* 17. máj 1936, Dodge City, Kansas, USA – † 29. máj 2010, Venice, Kalifornia, USA) bol americký herec, režisér a umelec. 

Jeho rodičmi boli Jay Millard Hopper a Marjorie Mae Hopper. V roku 1946 sa rodina presťahovala do Kansas City v štáte Missouri a v roku 1950 do San Diega v Kalifornii, kde sa mladý Hopper prvýkrát stretol s divadelným umením v tamojšom "Old Globe Theatre".

Prvýkrát sa objavil v roku 1955 v televízii a v dvoch filmoch s Jamesom Deanom, *[[Rebel bez príčiny]]* (1955) a *[[Obor (film)|Obor]]* (1956). V nasledujúcich desiatich rokoch sa Hopper často objavoval v epizódnych úlohách v televízii a koncom 60. rokov aj vo vedľajších úlohách v niekoľkých filmoch. Režíroval a hlavnú úlohu stvárnil vo filme *[[Bezstarostná jazda]]* (1969), s ktorým získal hlavnú cenu na Filmovom festivale v Cannes a bol nominovaný na Oskara za najlepší originálny scenár ako spoluautor scenára k tomuto filmu. 

Dennis Hopper podľahol rakovine prostaty 29. mája 2010. Bol päťkrát ženatý a bol otcom niekoľkých detí. 

## Referencie

## Literatúra
* DAWSON, Nick (ed.): *Dennis Hopper: Interviews.* Jackson, Ms. : University Press of Mississippi, 2012. xliv + 222 s. ISBN 978-1-61703-655-2

## Iné projekty

## Externé odkazy
*
*

## Zdroj

Kategória:Filmoví herci USA
Kategória:Filmoví režiséri USA
Kategória:Filmoví scenáristi USA
Kategória:Úmrtia na rakovinu prostaty
Kategória:Osobnosti z Kansasu
Kategória:Portrétni fotografi USA
Anthony Hopkins

Sir **Anthony Hopkins** (celým menom **Philip Anthony Hopkins**, * 31. december 1937, Port Talbot, Spojené kráľovstvo) je waleský herec a príležitostný režisér a hudobný skladateľ. Do širokého povedomia ľudí vstúpil najmä svojou slávnou kreáciou psychopatického doktora Hannibala Lectera vo filme *[[Mlčanie jahniat]]*. Aktuálne hrá v sci-fi seriáli *[[Westworld]]*.

## Iné projekty

## Externé odkazy
*
*

## Zdroj

Kategória:Waleskí divadelní herci
Kategória:Waleskí filmoví herci
Kategória:Waleskí televízni herci
Kategória:Britskí filmoví režiséri
Kategória:Rozprávači audiokníh
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus
Kategória:Držitelia ceny BAFTA
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Držitelia Critics' Choice Movie Awards
Kategória:Držitelia Drama Desk
Kategória:Naturalizované osobnosti USA
British Overseas Airways Corporation

[náhľad|[Bristol Britannia|Bristol Britannia 312 spoločnosti BOAC pristáva na letisku v Manchestri, 4. august 1962]]
[náhľad|[De Havilland Comet|de Havilland DH 106 Comet 4 spoločnosti BOAC na letisku v Manchestri, 23. december 1963]]
[náhľad|Prototyp lietadla [Vickers VC10 spoločnosti BOAC na Farnborough Airshow, 8. september 1962]]
[náhľad|[Boeing 747|Boeing 747-136 BOAC pristáva na letisku Heathrow v Londýne, september 1972]]

**British Overseas Airways Corporation** (**BOAC**) bol britský štátom vlastnený letecký dopravca, ktorý vznikol v roku 1939 zlúčením Imperial Airways a British Airways Ltd. Počas druhej svetovej vojny BOAC pokračovali v prevádzke zaoceánskych liniek. Po prijatí zákona o civilnom letectve z roku 1946 (*Civil Aviation Act 1946*) prešli európske a juhoamerické linky BOAC do pôsobnosti ďalších dvoch štátom vlastnených leteckých spoločností, British European Airways (BEA) a British South American Airways (BSAA). V roku 1949 sa BSAA stali súčasťou BOAC, zatiaľ čo BEA naďalej pokračovali v prevádzke britských vnútroštátnych a európskych liniek. Zákon z roku 1971 zlúčil BOAC a BEA s účinnosťou od 31. marca 1974, čím sa vytvorili dnešné British Airways.

## Flotila
* Airspeed Consul (1949 – 1954)
* Airspeed Oxford (1948 – 1953)
* Armstrong Whitworth AW.15 Atalanta (1933 – 1941)
* Armstrong Whitworth A.W.27 Ensign (1939 – 1946)
* Armstrong Whitworth A.W.38 Whitley Mk.V (1942 – 1943)
* Avro Lancaster (1944 – 1949)
* Avro Lancastrian (1945 – 1951)
* Avro Tudor (1946 – 1951)
* Avro York (1944 – 1957)
* Boeing 314A Clipper (1941 – 1948)
* Boeing 377 Stratocruiser (1949 – 1960)
* Boeing 707-300/-400 (1960 – 1974)
* Boeing 747-100 (1969 – 1974)
* Bristol Britannia (1955 – 1966)
* Canadair C-4 Argonaut (1949 – 1960)
* Consolidated Model 28 Catalina (1940 – 1945)
* Consolidated Model 32 Liberator (1941 – 1951)
* Curtis Wright CW-20 (1941 – 1943)
* de Havilland D.H.86 Express (1934 – 1941) 
* de Havilland DH.91 Albatross (1938 – 1943)
* de Havilland DH.95 Flamingo (1940 – 1944)
* de Havilland DH.98 Mosquito (1943 – 1945)
* de Havilland DH.104 Dove (1946 – 1960)
* de Havilland DH 106 Comet (1952 – 1954 a 1958 – 1969)
* Douglas DC-3/C-47 Dakota (1943 – 1950)
* Douglas DC-7C (1956 – 1965)
* Focke-Wulf Fw 200 Condor (1940 – 1942)
* Handley Page H.P.70 Halifax/Halton (1946 – 1948)
* Handley Page H.P.81 Hermes (1949 – 1957)
* Lockheed Model 10 Electra (1937 – 1944)
* Lockheed Model 14 Super Electra (1938 – 1944)
* Lockheed Model 18 Lodestar (1941 – 1948)
* Lockheed Model 414 Hudson (1941 – 1945)
* Lockheed L-049/L-749 Constellation (1946 – 1959)
* Short S.23/S.30/S.33 Empire (1937 – 1947)
* Short S.25 Sunderland/Hythe (1942 – 1949)
* Short S.25 Sandringham (1947 – 1960)
* Short S.26 (1939 – 1947)
* Short S.45 Solent (1946 – 1960)
* Vickers VC10/Super VC10 (1964 – 1974)
* Vickers Viking (1946 – 1947)
* Vickers Warwick (1944 – 1945)
* Vickers Wellington (1942 – 1943)

## Referencie

## Iné projekty

## Zdroj

Kategória:Zaniknuté letecké spoločnosti
Kategória:Letecké spoločnosti Spojeného kráľovstva
Kategória:Podniky založené v 1939
Ivana Poláčková

**Ivana Poláčková** (* 17. september 1985, Bratislava) je slovenská speváčka. V roku 2007 vyhrala v speváckej súťaži Môj najmilší hit. V roku 2010 sa zúčastnila súťaže Eurovision Song Contest 2010 na Slovensku so skladbou „So mnou všetko smieš“, s ktorou však nepostúpila.

## Ocenenia
* Spieva celý Pezinok
* mnohonásobná víťazka Malokarpatský slávik
* 2002 Študentská nota Bratislava (1. miesto)
* 2003 Zlatá črievička Partizánske XXX. Ročník (absolútna víťazka - cena divákov, cena mediálnej poroty, cena odbornej poroty)
* 2004 Zlíntalent ČR (1. miesto cena celosvetovej odbornej poroty) 
* 2004 Medzinárodná súťaž UNIVERSETALENT PRAGUE ČR (cena divákov)
* 2005 Košický zlatý poklad (3. miesto)
* 2007 víťazka Môj najmilší hit na STV

## Diskografia
* 2011 - Neviem lietať nízko

## Muzikál
* 2007 - 2010 *Traja Mušketieri* ...Constance 

## Referencie

## Externé odkazy
* Oficiálne stránky - www.ivanapolackova.sk 


Kategória:Slovenské popové speváčky
Kategória:Osobnosti z Bratislavy
Neviem lietať nízko

**Neviem lietať nízko** je prvý album, ktorý naspievala víťazka súťaže Môj najmilší hit Ivana Poláčková (víťazkou sa stala v roku 2007)
Album je vydaný v roku 2010.

## Zoznam skladieb
# „So mnou všetko smieš“ - 3:39
# „Tisíc a jedna noc“ - 4:10
# „Neviem lietať nízko“ - 3:40
# „Ak.........“ - 4:07
# „Kto z nás chce viac“ (duet s Michalom Chrenkom) - 2:59
# „Give me a time“ - 2:41
# „Nikdy neodíď“ - 4:00
# „Na kolenách“ - 2:58
# „Láska“ - 3:16
# „Prelož mi lásku“ - 3:10
# „Pár slov“ - 3:58
# „Zamilovaná“ - 3:47
# „Vyznanie“ (bonus) - 4:47

Kategória:Albumy Ivany Poláčkovej
Kategória:Hudobné albumy z 2010
Kategória:Debutové albumy
Môj najmilší hit

***Môj najmilší hit*** bola úspešná spevácka súťaž organizovaná medzi júlom až septembrom 2007 na STV. Súťaž nasledovala a nadväzovala po programe Hit storočia. V súťaži súťažilo 10 spevákov a víťazkou sa stala Ivana Poláčková. V súťaži sa spievali slovenské skladby. Po vypadnutí spievali súťažiaci pieseň Lúčenie. Hlasovou pedagogičkou súťaže bola Alena Čermáková. Reláciu moderovali Pavol Janík, Mária Pietrová a Michal Slanička.

## Finalisti súťaže
* Miroslav (Miko) Budáč
* Renáta Čonková, 3. miesto
* Diana Hokšová 
* Otto Kollmann
* Michaela Mrúzová
* Ivana Poláčková, 1. miesto 
* Radka Semivanová
* Marianna (Maja) Štefániková, 2. miesto
* Peter Šrámek
* Marián

## Referencie

Kategória:Televízne relácie Slovenskej televízie
Kategória:Hudobné televízne programy
Kategória:Zábavné televízne programy
Kategória:Hudobné súťaže
Kategória:Televízne súťaže
Martin Waldseemüller

**Martin Waldseemüller** (* 1470 – † 16. marec 1520) bol nemecký kartograf.

Spoločne s Matthiasom Ringmannem je mu pripisované prvé známe použitie názvu "Amerika" na označenie Nového sveta, a to vo Waldseemüllerovej mape (známa tiež ako *Universalis Cosmographia*), na počesť objaviteľa Ameriga Vespucciho. Podľa Richarda Čapka "jeho tvorba spôsobila presun vodcovského postavenia kartografie do Nemecka.

## Biografia
Waldseemüller sa narodil v Freiburgu im Breisgau, (jeho matka bola z Radolfzellu) a študoval na univerzite vo Freiburgu. 

Dňa 25. apríla 1507 vydal glóbus a veľkú nástennú mapu sveta (*Universalis Cosmographia*) zloženú zo 12 drevorezieb, ktorá bola vôbec prvou mapou, ktorá zaznamenávala Nový svet ako "Ameriku". Glóbus a nástenná mapa boli doložené knihou *[[Cosmographiae Introductio]]*- úvodom do kozmografie. Kniha obsahuje latinské preklady *Quattuor Amerike Vespuccij navigationes* (Štyri cesty Ameriga Vespucciho), čo je zrejme list písaný Amerigom Vespuccim. V knihe je tiež popísané, prečo bol použitý názov Amerika: 

 
*Ab Americo Inventor ... quasi Amerike terrae sive Americam* (od objaviteľa Ameriga… ako by to bola krajina Amerigova, preto Amerika). 
 

V roku 1513 Waldseemüller znovu premýšľa o názve kontinente, pravdepodobne v dôsledku vtedajších protestov nad Vespucciho rolou pri objavení a pomenovaní Ameriky. V jeho prepracovanom Ptolemaiovom atlase  už názov "Amerika" nepoužil a namiesto toho je kontinent nazvaný jednoducho *[[Terra incognita]]* (neznáma krajina). Aj cez túto revíziu, už bolo od tej doby vydané 1000 kópií mapy sveta a pôvodný názov "Amerika" sa ujal. Zatiaľ čo severná Amerika sa ešte po nejaký čas v dokumentoch označovala ako India (*Indies*), nakoniec došlo aj v jej prípade k používaniu názvu "Amerika." 

Nástenná mapa bola po dlhú dobu stratená, ale v roku 1901 našiel jej kópiu Joseph Fischer na hrade Wolfegg v južnom Nemecku. Ide o jedinú známu dochovanú kópiu, ktorá bola v máji 2003 zakúpená Kongresom Spojených štátov.

## Referencie


## Zdroj

## Iné projekty

Kategória:Narodenia v 15. storočí
Kategória:Úmrtia v 1520
Kategória:Nemeckí kartografi
Kategória:Osobnosti na nemeckých poštových známkach
Philipp Lahm

**Philipp Lahm** (* 11. november 1983, Mníchov) je bývalý nemecký futbalový reprezentant a hráč Bayernu Mníchov.

Lahm sa narodil v Mníchove, kde sa aj začala jeho profesionálna futbalová kariéra. Nastupoval za mníchovské mládežnícke tímy Bayernu a FT Gern Mníchov. Od sezóny 2003/04 až do júla 2005 bol Bayernom uvoľnený na hosťovanie do VfB Stuttgart.

Tesne pred jeho návratom do Mníchova sa zranil. Pretrhol si krížové väzy a svoj návrat v drese Bayernu mal až v decembri 2005. Na majstrovstvách sveta vo futbale 2006 strelil úvodný gól majstrovstiev, trafil sa v 6. minúte do siete . Tento gól bol aj po skončení majstrovstiev považovaný za jeden z najkrajších. 

Kariéru ukončil posledným ligovým zápasom 20. mája 2017 proti Freiburgu.

## Úspechy
* Majster Nemecka: 2003, 2006, 2008, 2010
* DFB-Pokal: 2003, 2006, 2008, 2010
* Tím roka UEFA: 2006, 2008
Majstrovstvá sveta: 2014
Liga majstrov:2013

## Zdroj

Kategória:Nemeckí národní futbalisti
Kategória:Hráči Bayern München
Kategória:Hráči VfB Stuttgart
Kategória:Majstri sveta vo futbale
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Hráči Majstrovstiev sveta vo futbale 2014
Kategória:Osobnosti z Mníchova
Grand Theft Auto: Chinatown Wars

***Grand Theft Auto: Chinatown Wars*** je hra pre konzoly Nintendo DS, PlayStation Portable, Android a iPhone. Na vývoji sa podieľali firmy Rockstar Leeds a Rockstar North. Je to trinásta hra v Grand Theft Auto sérii, štvrtá pre Nintendo konzole, po hrách Grand Theft Auto a Grand Theft Auto 2 pre Game Boy Color a Grand Theft Auto Advance pre Game Boy Advance. Je to prvá GTA hra pre iPhone.

## Externé odkazy
* Oficiálna stránka hry

## Zdroj

Kategória:Grand Theft Auto
Kategória:Akčné počítačové hry a videohry
Kategória:Third-person-shooter
Fokker 100

**Fokker 100** je stredné dvojmotorové prúdové dopravné lietadlo, navrhnuté a postavené holandskou spoločnosťou Fokker. Je určené na vykonávanie krátkych a stredne dlhých letov. Jeho kapacita je v štandardnej konfigurácii 107 pasažierov.Svoj prvý let uskutočnil 30. novembra 1986 a v roku 1987 sa stal najväčším holandským lietadlom. Spolu s turbovrtuľovým lietadlom Fokker 50 bol zavedený do prevádzky 15. februára 1988.

Fokker 100 mal nahradiť starší model Fokker F28, ktorý je schopný pojať 65 pasažierov.

Po bankrote spoločnosti Fokker v roku 1996 sa výroba lietadiel zastavila. Nová holandská firma Rekkof (od zadu hláskované slovo fokker) od roku 1999 opäť vyrába lietadlá Fokker 100 a Fokker 70.

## Špecifikácie (Fokker 100)

### Technické údaje

* **Posádka:** 2
* **Kapacita:** 97 (dve triedy) - 107 (jedna trieda)
* **Dĺžka:** 35,53 m
* **Rozpätie:** 28,08 m
* **Plocha krídel:** 93,5 m²
* **Výška:** 8,50 m
* **Hmotnosť prázdneho lietadla:** 24 375 kg - 24 541 kg
* **Maximálna vzletová hmotnosť:** 43 090 kg - 45 810 kg
* **Pohonná jednotka:** 2x prúdový motor Rolls-Royce Tay Mk 62015, každý s ťahom 61,6 kN alebo 2x prúdový motor Rolls-Royce Tay Mk 65015, každý s ťahom 67,2 kN

### Výkony

* **Cestovná rýchlosť:** 845 km/h
* **Dostup:** 11 900 m
* **Dolet:** 2 505 km alebo až 3 167 km

## Zdroj

## Iné projekty

Kategória:Holandské dopravné lietadlá 
Kategória:Lietadlá Fokker
Bod Pourquoi Pas

**Pourquoi Pas** je ľadom pokrytý bod, medzi zálivom Davis a zálivom Victor. Bol zaznamenaný do mapy francúzskou antarktickou expedíciou 1950-52, a pomenovaný v roku 1954 podľa francúzskej polárnej lode Pourquoi-Pas? ().

## Referencie


Kategória:Antarktída
Fokker 70

**Fokker 70** je 70-miestne, dvojmotorové prúdové dopravné lietadlo vyvinuté ako menší variant 100-miestneho lietadla Fokker 100.

Prototyp lietadla Fokker 70 po prvýkrát vzlietol 4. apríla 1993. Prvý let trval 3 hodiny. 

Po jeho prvom lete bol prevedený do Granady, kde sa zúčastnil ďalších letov s cieľom získať licencie. Prvé lietadlo tak vzlietlo v júli 1994. Certifikát získal v októbri 1994, keď bolo prvé lietadlo doručené spoločnosti Ford.

Po bankrote spoločnosti Fokker v roku 1996 sa výroba lietadiel zastavila. Posledný Fokker 70 bol dodaný v apríli 1997. Celkom bolo vyrobených iba 48 lietadiel.

## Špecifikácie (Fokker 70)
### Technické údaje
* **Posádka:** 2 
* **Kapacita:** 79 pasažierov 
* **Dĺžka:**  
* **Rozpätie:**    
* **Plocha krídel:** 
* **Výška:** 
* **Hmotnosť prázdneho lietadla:** 
* **Maximálna vzletová hmotnosť:**  
* **Pohonná jednotka:** 2x prúdový motor Rolls-Royce Tay Mk.620, každý s ťahom 61,6 kN  

### Výkony
* **Cestovná rýchlosť:** /h 
* **Dostup:**  
* **Dolet:**  alebo až 

## Zdroj

Kategória:Holandské dopravné lietadlá
Kategória:Lietadlá Fokker
Špionáž

**Špionáž** je individuálne získavanie informácií, ktoré sú považované za tajné alebo dôverné bez súhlasu držiteľa týchto informácií. 

## Dejiny
Incidenty špionáže sú dobre zdokumentované v celej histórii, napr. v starovekých spisoch čínskych a indických vojenských stratégov. 

## Riziká špionáže
Riziká špionáže sú rôzne. Agenti hostiteľskej krajiny môžu byť deportovaní, uväznení, alebo dokonca popravení. 

## Druhy informácií
Z hľadiska zadávateľa sa za najdôležitejšie považujú informácie o:
* politickej situácii, politických stranách, ich predstaviteľoch a nástupcoch
* ekonomické situácie a všetkých faktorov, ktoré tuto situáciu môžu ovplyvniť
* možnostiach v oblasti vedy a techniky
* vojenskom potenciáli, doktrínach a plánoch
* závažnej kriminalite
* psychologických faktoroch ovplyvňujúcich vyššie zmienené
Tomáš Bernady

**Tomáš Bernady** (* 24. október 1969, Ostrava) je český futbalový brankár. V rokoch 1997 až 2007 pôsobil na Slovensku, postupne v drese Prešova, Slovanu, Púchova a Interu. Celkovo tu odchytal vyše 200 zápasov, v ktorých si pripísal vyše 50 núl.

## Úspechy
* Československý pohár: 1991
* Majster Slovenska: 1999
* Jedenástka roka: 2002
* Slovenský pohár: 2003

## Referencie

## Externé odkazy
* Profil  na FC Baník Ostrava.cz
* transfermarkt.de

Kategória:Českí futbalisti
Kategória:Osobnosti z Ostravy
Kategória:Hráči FC Baník Ostrava
Kategória:Hráči 1. FC Tatran Prešov
Kategória:Hráči FKD Drnovice
Kategória:Hráči ŠK Slovan Bratislava
Kategória:Hráči FK Púchov
Kategória:Hráči FK Inter Bratislava
Edin Džeko

**Edin Džeko** (* 17. marec 1986, Sarajevo) je bosniansky futbalista, v súčasnosti pôsobiaci v klube Fenerbahçe SK

V rokoch 1996 až 2005 pôsobil v klube FK Željezničar Sarajevo, kde si ho všimol český tréner Jiří Plíšek, ktorý "Željo" viedol v sezóne 2004/05. Ten priviedol talentovaného útočníka do Česka. V lete 2005 Džeko podpísal štvorročnú zmluvu s FK Teplice. Hneď sa však neobjavil v prvoligovom "áčku", najskôr putoval na hosťovanie do Ústí nad Labem, kde opäť hral pod trénerom Plíškom. V 15 zápasoch druhej ligy strelil 6 gólov a v zimnej prestávke sa vrátil do Teplíc.

Na jar 2006 debutoval v českej najvyššej súťaži, v 13 zápasoch dal 3 góly. V nasledujúcej sezóne sa už trafil 13-krát, vďaka čomu si vyslúžil ocenenie pre najlepšieho cudzinca v lige. Jeho výkony tiež nezostali bez odozvy u zahraničných klubov. V lete 2007 prestúpil z Teplíc do bundesligového Wolfsburgu za cca 4 milióny eur. 

Hneď v jeho prvej sezóne v Bundeslige sa presadil, strelil 8 gólov v 17 zápasoch. Svoje strelecké schopnosti však ukázal naplno až v nasledujúcej sezóne, po príchode krajana Zvjezdana Misimovića. Spolu s útočným partnerom Grafitém sa stali najlepšími strelcami súťaže a pomohli Wolfsburgu k historickému titulu. Po sezóne o neho prejavil záujem klub AC Miláno, Džeko v však predĺžil s nemeckým klubom zmluvu do roku 2013. Nasledujúcu sezónu debutoval v skupinovej fáze Ligy majstrov, kde sa však Wolfsburg neprebojoval do druhého kola. S 22 gólmi sa stal najlepším strelcom Bundesligy v sezóne 2009 – 10.

Hrával za rôzne bosniacke mládežnícke výbery vrátane dvadsaťjednotky, 2. júna 2007 sa prvýkrát objavil v seniorskej reprezentácii. V roku 2009 sa stal prvým veľvyslancom UNICEFu v Bosne a Hercegovine.

## Referencie

## Zdroj

Kategória:Bosnianski futbalisti
Kategória:Hráči FK Željezničar Sarajevo
Kategória:Hráči FK Teplice
Kategória:Hráči VfL Wolfsburg
Kategória:Osobnosti zo Sarajeva
Trieda automobilu

Podľa charakteristických rozmerov sú osobné automobily rozdelené do tried. V súčasnosti je možné pozorovať tendenciu neustáleho nárastu tak veľkosti automobilov, ako aj výkonov ich motorov. Hranice jednotlivých tried sa preto stále posúvajú.

Kategória:Automobily
Robotnícka strana (Česko)

**Robotnícka strana** () bola radikálna česká nacionalistická mimoparlamentná politická strana, ktorá vznikla v januári 2003 a bola rozpustená 17. februára 2010 rozhodnutím Najvyššieho správneho súdu. Nástupnická Robotnícka strana sociálnej spravodlivosti (DSSS) proti rozhodnutiu o rozpustení podala však 15. marca sťažnosť na Ústavný súd Českej republiky.

## Ideológie
*Znovuobnovenie zvrchovanosti Česka
*Vystúpenie z vojenských štruktúr NATO
*Vypovedať neeurópske ilegálnych prisťahovalcov
*Zavedenie jednokomorového parlamentu o počte 200 poslancov
*Zmeniť systém na priamu demokraciu
*Zrušenie štátnych dotácií pre politické strany za mandáty poslancov a senátorov
*Odmietanie snahy postaviť zákonom homosexuálne vzťahy na rovnakú úroveň manželstva

## Volebné výsledky
### Krajské voľby

### Voľby do Poslaneckej snemovne

### Voľby do zastupiteľstiev

### Voľby do európskeho parlamentu

## Pozri aj
* Dělnická strana sociální spravedlnosti
* Slovenská pospolitosť – národná strana

## Externé odkazy
* Oficiálna stránka strany

Kategória:Politické strany v Česku
Ján XVIII. (pápež)

**Ján XVIII.** (), vl. menom **Ioannes Phasanius** (* ?, Rapagnano, Pápežský štát - † júl ? 1009, Rím) bol 141. rímskym pápežom (v období rokov 10031009). 

## Život
O pápežovi Jánovi XVIII. existuje málo informácií. Vie sa, že než zasadol na pápežský stolec bol kňazom v Bazilike svätého Petra. Za pápeža bol zvolený 25. decembra 1003, podobne ako jeho predchodca rovnakého mena na nátlak Crescentiovcov, vplyvnej rímskej patricijskej rodiny. 

Prejavil sa ako rázny pontifex, ktorému veľmi záležalo na usporiadaní cirkevných záležitostí. V spolupráci s nemeckým kráľom Henrichom II. sa podieľal na reorganizácii cirkevných provincií v Nemecku.

Dá sa iba domnievať či Ján XVIII. nebol iba politickou bábkou v rukách Crescentiovcov. Rovnako panujú dohady i o konci jeho pontifikátu; predpokladá sa, že v lete roku 1009 bol prinútený z pápežského postu odstúpiť. Utiahol sa do ústrania a pravdepodobne zomrel v kláštore. Nedožil sa tak konca panstva Crescentiovcov, ktorých moc v nasledujúcom roku zvrhlo ľudové povstanie.

## Pozri aj

* Zoznam kardinálov vymenovaných Jánom XVIII.

## Zdroj
* 

Kategória:Úmrtia v 1009
Kategória:Talianski pápeži
Kategória:Pápeži, ktorí abdikovali
Kategória:Pochovaní v bazilike svätého Petra
Ján XI. (pápež)

**Ján XI.** (lat. *Ioannes Undecimus*), vl. menom **Johannes** (* 910, Rím† december 935, Rím) bol taliansky duchovný a 125. rímsky pápež (v období rokov 931935).

## Život
Životný príbeh Jána XI. je v histórii rímskokatolíckej cirkvi unikátny a napriek jeho dávnej histórii je pomerne dobre zdokumentovaný.

10. storočie v dejinách cirkvi patrilo k temným obdobiam. Časté striedanie pápežov, kupčenie s pápežským úradom, zasahovanie svetskej moci, dokonca vraždy pontifikov vrhali temné svetlo na najvyšší duchovný post. V dôsledku vnútorných svárov v rímskej spoločnosti prechádzal pápežský stolec od jedného pápeža na druhého podľa toho, ktoré z aristokratických zoskupení sa dostalo k moci.

Od počiatku storočia významnú úlohu v Ríme hrala rodina Theofilaktovcov. Hlavou tejto rodiny bol veliteľ armády Theofylakt I., ktorý v roku 904 presadil na pápežský stolec svojho blízkeho príbuzného Sergia (ako pápež Sergius III.). Ten začal svoj pontifikát tým, že svojho predchodcu Leva V. dal zavraždiť. Bezostyšne žil v konkubináte s Theofylaktovou dcérou Maroziou, vplyvnou rímskou senátorkou. Marozia sa aj vďaka trojnásobnému manželstvu stala najvplyvnejšou osobou v rímskej kúrii a fakticky dosadzovala za pápeža takého kandidáta, ktorý sa jej zdal najvhodnejší. Toto obdobie veľmi výstižne opísal vo svojom letopise istý mních:

Podľa Liber Pontificalis a podľa biskupa a historika Luitpranda z Kremony sa z ich nemanželského vzťahu narodil syn Johannes.

Maroziným pričinením sa po Sergiovi III. na Petrov stolec posadili úplne bezvýznamní pápeži: Anastáz III. (911 – 913) a Lando (913 – 914). Keď v roku 928 dala zlikvidovať Jána X. a po ňom odstránila jeho nástupcov Leva VI. a Štefana VII., na pápežský trón mohol zasadnúť jej syn Johannes, ktorý dovtedy pôsobil ako hlavný kňaz baziliky Santa Maria in Trastevere. Marozia očakávala, že ako pápež bude jej poslušným nástrojom na posilnenie vlastného postavenia.

Od počiatku pontifikátu sa prejavil ako pápež, ktorý dbal na posilňovanie duchovného života veriacich. Svojimi privilégiami pre niektoré kláštory podnietil ich rozvoj.

I ďalší jeho život bol ovplyvnený zásahmi matky, ktorej záver života už nebol taký pompézny. Maroziin druhý syn Alberich, vyvolal proti jej moci v Ríme vzburu, počas ktorej bola ona i Ján XI. uväznení. Alberich sa stal faktickým rímskym diktátorom, ktorý si však v ničom nezadal s praktikami svojej matky. Sám sa postaral o to, aby v roku 955 sa po smrti Agapeta II. stal pápežom  jeho syn Oktavián (ako pápež Ján XII.).

Ján XI. prežil zvyšok svojho života uväznený v Lateránskom paláci a jeho činnosť sa obmedzila iba na prísne cirkevné povinnosti. Vo väzení Alberich s Jánom zachádzal údajne ako so svojím otrokom.

Obdobie, do ktorého spadá aj pontifikát Ján XI., napísalo hanebné stránky cirkevných dejín. Zrejme aj to stálo za vznikom legendy o žene na pápežskom stolci, pápežke Jane, ktorá údajne vládla v Ríme okolo polovice 9. storočia.

## Pozri aj

* Zoznam kardinálov vymenovaných Jánom XI.

## Zdroje
* 
* S. G. Lozinskij, *Dějiny papežství*, Horizont, Praha, 1989, ISBN 80-7012-000-2

Kategória:Narodenia v 910
Kategória:Úmrtia v 935
Kategória:Talianski pápeži